CONSILIUL LOCAL AL MUNICIPIULUI  CRAIOVA

HOTĂRÂREA NR. 50
   
Consiliul Local al Municipiului Craiova întrunit în şedinţa ordinară din  data de 31.07.2008;

Având în vedere raportul nr. 103125/2008 întocmit de Direcţia Patrimoniu prin care se propune aprobarea constituirii fondului de locuinţe destinat închirierii persoanelor şi/sau familiilor evacuate sau care urmează a fi evacuate din locuinţele retrocedate în natură foştilor proprietari şi rapoartele comisiilor de specialitate ale Consiliului Local al Municipiului Craiova nr. 40, 42, 45, 46, 47/2008;

În conformitate cu prevederile Ordonanţei de Urgenţă a Guvernului nr. 68/2006 privind măsuri pentru dezvoltarea activităţii în domeniul construcţiilor de locuinţe prin programe la nivel naţional şi ale Ordonanţei de Urgenţă a Guvernului nr.74/2007 privind asigurarea fondului de locuinţe sociale destinate chiriaşilor evacuaţi sau care urmeză a fi evacuaţi din locuinţele retrocedate în natură foştilor proprietari aprobată prin Legea nr.84/2008 şi  Legii Locuinţei nr.114/1996, republicată, cu modificările şi completările ulterioare;


Potrivit Hotărârii Consiliului Local al Municipiului Craiova nr.207/2008 referitoare la aprobarea listei pentru stabilirea ordinii de prioritate în soluţionarea cererilor de locuinţe destinate închirierii persoanelor şi/sau familiilor evacuate, sau care urmează a fi evacuate din locuinţe retrocedate în natură foştilor proprietari;

În temeiul art.36, alin.2, lit. d coroborat cu alin.6, lit. a, pct.17 şi art.45 alin. 3 din Legea nr.215/2001, republicată, privind administraţia publică locală;

hotărĂŞte:

Art.1. Se aprobă constituirea fondului de locuinţe destinat închirierii persoanelor şi/sau familiilor evacuate sau care urmează a fi evacuate din locuinţele retrocedate în natură foştilor proprietari, în limita a 20% din numărul locuinţelor ANL nou construite, respectiv 26 unităţi locative, situate în municipiul Craiova, str.Potelu, blocurile R18 şi R20.

Art.2. Se aprobă lista de repartizare a locuinţelor pentru persoanele şi/sau familiile evacuate sau care urmează a fi evacuate din locuinţe retrocedate în natură foştilor proprietari,  prevăzută în anexa care face parte integrantă din prezenta hotărâre.

Art.3. Lista de repartizare va fi dată publicităţii prin afişare la sediul Primăriei Municipiului Craiova.

Art.4. Împotriva listei de repartizare prevăzute la art.2 se poate face contestaţie la instanţa de contencios administrativ competentă, potrivit legii. 

Art.5. Serviciul Administraţie Publică Locală, Direcţia Patrimoniu şi Comisia Socială vor aduce la îndeplinire prevederile prezentei hotărâri.

	           PREŞEDINTE DE ŞEDINŢĂ,
	CONTRASEMNEAZĂ,

	                          
	SECRETAR,

	             Gheorghe ALBĂSTROIU
	Nicoleta MIULESCU

